ભારતના રાષ્ટ્રીય સલાહકાર અજિત ડોભાલે પણ ચીનના પોતાના સમકક્ષ તેમજ પ્રમુખ શી જિનપિંગ સાથે આ વિવાદ ઉકેલવા બેઠક કરી હોવા છતાં હજુ સુધી આ મડાગાંઠ ઉકેલાઈ નથી. બંને દેશો તરફથી ડોકલામમાં સૈન્યનો ખડકલો ચાલુ છે. ચીનના પ્રમુખ તરફથી પણ વારંવાર એવું નિવેદન કરવામાં આવી રહ્યું છે કે તેમની સેના તમામ રીતે સુસજ્જ છે, પરંતુ તેમના તરફથી આ મડાગાંઠને ઉકેલવા કોઈ શાંતિપૂર્ણ રીત અપનાવવામાં આવતી નથી.